Већа црква саграђена је 1630. године, али је била оштећена у земљотресу 1667. Осим природним катастрофама острво је било изложено турским и гусарским нападима. После овог земљотреса барокна црква је обновљена уз доградњу капеле са осмоугаонном куполом, у којој се налази главни олтар из 1722. Данашњи облик светиште је добило 1725. године, а црква је освећена 1736. Округли звоник, јединствен по облику на Јадрану, структуру највероватније дугује одбрамбеној улози. У земљотресу 1979. црква је поновно оштећена, али је санирана.